rejauldu/bengali-wikipedia huggingface dataset:
লি ডাক আহ (; জন্ম: ১ ডিসেম্বর, ১৯২০) থু থিন-হু প্রদেশের ফু লক জেলায় জন্মগ্রহণকারী ভিয়েতনামের সাবেক জেনারেল ও বিশিষ্ট রাজনীতিবিদ। ১৯৯২ থেকে ১৯৯৭ মেয়াদকালে ভিয়েতনামের রাষ্ট্রপতির দায়িত্ব পালন করেন। এর পূর্বে ১৯৮০-এর দশকে কম্বোডিয়ায় ভিয়েতনামী সেনাবাহিনী পরিচালনা করেন। তিনি রক্ষণশীল দৃষ্টিভঙ্গীর অধিকারী হিসেবে পরিচিত।Bolton 1999, 176 ঘরোয়া নীতি বাস্তবায়নে দলকে কঠোরভাবে নিয়ন্ত্রণ করেছেন।   সামরিক জীবন  আগস্ট, ১৯৪৫ সালে সেনাবাহিনীতে যোগদান করেন। অক্টোবর, ১৯৪৮ থেকে ১৯৫০ সাল পর্যন্ত সাই গন-চো লন প্রশাসনিক অঞ্চলসহ ৭ম ও ৮ম সামরিক অঞ্চলের চিফ অব স্টাফ নিযুক্ত হন তিনি। ফেব্রুয়ারি, ১৯৬৪ সালে ডেপুটি কমান্ডার হিসেবে দক্ষিণ ভিয়েতনামে ও ভিয়েত কং নামে পরিচিত পিপলস লিবারেশন আর্মড ফোর্সের চিফ অব স্টাফ ছিলেন।  জেনারেল পদে থাকাবস্থায় ১৯৮০-এর দশকে গণপ্রজাতন্ত্রী কম্পুচিয়ায় ভিয়েতনাম বাহিনীর কমান্ডার ছিলেন।Slocomb, Margaret: "The People's Republic of Kampuchea, 1979-1989: The revolution after Pol Pot"  খেমার রুজদের কাছ থেকে কম্বোডিয়ার প্রতিরক্ষাকল্পে পাঁচটি প্রধান দিকনির্দেশনা প্রদান করেন। অজনপ্রিয় কেফাইভ পরিকল্পনা প্রণয়নের প্রধান রূপকার তিনি।Luciolli, Esmeralda: "Le mur de bambou, ou le Cambodge après Pol Pot."   এরপর তিনি রাজনীতিতে জড়িয়ে পড়েন ও সরকারি দায়িত্ব পালন করেন। প্রতিরক্ষামন্ত্রীর দায়িত্বে থাকাবস্থায় ভিয়েতনামের রাজনীতিতে রক্ষণশীল দৃষ্টিভঙ্গীতে অগ্রসর হন। ১৯৯১ থেকে ১৯৯৩ পর্যন্ত কম্বোডিয়া ও চীনের সাথে ভিয়েতনামের নীতি তিনি নিয়ন্ত্রণ করতেন। নভেম্বর, ১৯৯১ সালে চীনের সাথে ভিয়েতনামের বৈদেশিক সম্পর্ক স্বাভাবিকীকরণের সাথে সম্পৃক্ত হন।Wurfel 1999, 150 প্রথম ভিয়েতনামী রাষ্ট্রপতি হিসেবে ৩৮ বছর পর রাষ্ট্রীয়ভাবে বেইজিং সফর করেন। অর্থনৈতিক সম্পর্কের উন্নয়নসহ দক্ষিণ চীন সাগরের সীমানা নিয়েও তিনি কথা বলেন। সেপ্টেম্বর, ১৯৯২ সালে নতুন প্রবর্তিত রাষ্ট্রপতি পদে তিনি নির্বাচিত হন। প্রতীকি পদ হলেও তার আমলে এটি বেশ গুরুত্ব পায়।   অবসর  ১৯৯৬ সালের নভেম্বরের মাঝামাঝি সময়ে বড়ধরনের স্ট্রোকে আক্রান্ত হবার ফলে হাসপাতালে স্থানান্তরিত হন। কমিউনিস্ট পার্টি কংগ্রেসের পর সেপ্টেম্বর, ১৯৯৭ সালে রাষ্ট্রপতির পদ থেকে সরে দাঁড়ান ও ট্রান ডাক লং তার স্থলাভিষিক্ত হন।   তথ্যসূত্র    গ্রন্থপঞ্জি   Bolton, Kent (1999): "Domestic Sources of Vietnam's Foreign Policy: Normalizing Relations with the United States". in Thayer, Carlyle A., Amer, Ramses (ed.): Vietnamese Foreign Policy in Transition. Institute of Southeast Asian Studies, Singapore  Thayer, Carlyle A. (1999): "Vietnamese Foreign Policy: Multilateralism and the Threat of Peaceful Evolution". in Thayer, Carlyle A., Amer, Ramses (1999): Vietnamese Foreign Policy in Transition. Institute of Southeast Asian Studies, Singapore  Wurfel, David (1999): "Between China and ASEAN: The Dialectics of Recent Vietnamese Foreign Policy". in Thayer, Carlyle A., Amer, Ramses (ed.): Vietnamese Foreign Policy in Transition. Institute of Southeast Asian Studies, Singapore  বিষয়শ্রেণী:ভিয়েতনামের রাষ্ট্রপতি বিষয়শ্রেণী:১৯২০-এ জন্ম বিষয়শ্রেণী:ভিয়েতনাম যুদ্ধের সামরিক কর্মকর্তা বিষয়শ্রেণী:ভিয়েতনাম যুদ্ধের ভিয়েতনামী ব্যক্তি বিষয়শ্রেণী:গণপ্রজাতন্ত্রী কম্পুচিয়া বিষয়শ্রেণী:ভিয়েতনামের কমিউনিস্ট পার্টির রাজনীতিবিদ বিষয়শ্রেণী:ভিয়েতনামের কমিউনিস্ট পার্টির পলিটব্যুরো সদস্য বিষয়শ্রেণী:ভিয়েতনামের প্রতিরক্ষামন্ত্রী বিষয়শ্রেণী:২০১৯-এ মৃত্যু
বিভা বা এইচডি ৮৬০৮১ হল পৃথিবী থেকে ৩৪০ আলোকবর্ষ দূরে অবস্থিত একটি হলদে-সাদা বর্ণের সেক্সটান্স (Sextans) তারামন্ডলের একটি বামন নক্ষত্র, যাকে ভৌগোলিক নিরক্ষরেখা থেকে দেখা যায়। এটি সূর্য থেকে ১.২২ জ্যোতির্বিদ্যা-একক বড়ো এবং ১.২৩ জ্যোতির্বিদ্যা-একক ভারী। এর তাপমাত্রা ৬০২৮ কেলভিন এবং ঔজ্জ্বল্য ১.৭৫ সৌর একক। ২০১৯ খ্রিস্টাব্দে প্যারিসের ইন্টারন্যাশনাল অ্যাস্ট্রোনমিক্যাল ইউনিয়ন ভারতীয় বাঙালি পদার্থবিদ বিভা চৌধুরীর নামানুসারে HD 86081 নক্ষত্রটির বিভা নামকরণ করেছে। বিভার বহির্গ্রহটির নাম HD 86081 b। প্যারিসের আইএইউ এটির সান্তামাসা (সংস্কৃত শব্দ, অর্থ- মেঘে ঢাকা) নামকরণ করে।  এইচডি 86081 এর ১৭.৬% ট্রানজিট সম্ভাবনা থাকা সত্ত্বেও গ্রহগত চলনের কোনও প্রমাণ পাওয়া যায় না। নক্ষত্রটি ক্রোমাস্ফেরিয়ালি নিষ্ক্রিয়, Ca II H এবং K লাইন থেকে কোনও নির্গমন দেখা যায় না।  এই নক্ষত্রটিকে ২০০৫ খ্রিস্টাব্দ থেকে প্রথম পর্যবেক্ষণ করা শুরু হয় এবং ২০০৬ খ্রিস্টাব্দে প্রথম এর গ্রহ আবিষ্কৃত হয়। Star HD 86081|450px</div>  তথ্যসূত্র  বিষয়শ্রেণী:গ্রহ ব্যবস্থা
ফেমকে কক (, ; জন্ম: ৫ অক্টোবর ২০০০) হলেন একজন ওলন্দাজ স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে নেদারল্যান্ডসের প্রতিনিধি হিসেবে প্রতিদ্বন্দ্বিতা করে থাকেন।  ২০১৯ সালে স্পিড স্কেটিংয়ে অভিষেক করা কক নেদারল্যান্ডসের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ফেমকে কক ২০০০ সালের ৫ই অক্টোবর তারিখে নেদারল্যান্ডসের নেই বেটসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কক নেদারল্যান্ডসের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি স্পিড স্কেটিংয়ের নারীদের ৫০০ মিটার প্রতিযোগিতায় অংশগ্রহণ করেছিলেন। কক প্রতিযোগিতায় ৩৭.৩৯ সময়ে সমাপ্তি রেখা অতিক্রম করে সার্বিকভাবে ষষ্ঠ স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ নারী স্পিড স্কেটার বিষয়শ্রেণী:নেদারল্যান্ডসের অলিম্পিক স্পিড স্কেটার বিষয়শ্রেণী:২০২২ শীতকালীন অলিম্পিকের স্পিড স্কেটার
লোড ওয়েডিং হচ্ছে ২০১৮ সালের একটি পাকিস্তানি উর্দু চলচ্চিত্র। চলচ্চিত্রটিতে নায়ক-নায়িকার ভূমিকায় ছিলেন ফাহাদ মোস্তফা এবং মেহউইশ হায়াত, এছাড়াও ছিলেন সামিনা আহমেদ। চলচ্চিতটির পরিচালক ছিলেন নাবিল কোরেশী যিনি কাহিনী কিছুটা লিখেছিলেন তার সঙ্গে কাহিনী লিখেছিলেন ফিজা আলী মীর্জা যিনি ছিলেন চলচ্চিত্রটির প্রযোজক এবং মোহসীন আব্বাস হায়দারও কাহিনী লিখেছিলেন। চলচ্চিত্রটি ২০১৮ সালের ২২শে আগস্ট পাকিস্তানে মুক্তি পায় ঈদুল আযহার দিন। পাকিস্তানে আইএমজিসি প্রযোজনা প্রতিষ্ঠান এই চলচ্চিত্রটি পরিবেশন করেছিলো আর ভারতে করেছিলো জি স্টুডিওস।  অভিনয়ে ফাহাদ মোস্তফা - রাজা মেহউইশ হায়াত - মীরাব মিরু খুররাম সামিনা আহমেদ - রাজার মাতা ফাইজা হোসেন - ফারহানা (রাজার বোন) নুর উল হাসান - রাজার মামা (খলিল) তথ্যসূত্র  বহিঃসংযোগ    বিষয়শ্রেণী:উর্দু ভাষার চলচ্চিত্র বিষয়শ্রেণী:পাকিস্তানি চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের উর্দু ভাষার চলচ্চিত্র বিষয়শ্রেণী:পাকিস্তানি প্রণয়ধর্মী হাস্যরসাত্মক চলচ্চিত্র বিষয়শ্রেণী:জিও ফিল্মসের চলচ্চিত্র
গড়গ্রাম দুর্গ  বাংলাদেশের রংপুর বিভাগ অবস্থিত একটি প্রাচীন স্থাপনা। এটি মূলত ঠাকুরগাঁও জেলার রানীশংকৈল উপজেলায় অবস্থিত।  অবস্থান রানীশংকৈল উপজেলার প্রায় তের মাইল উত্তরে নেকমরদের মাজার। সেখান থেকে প্রায় দেড় থেকে দুই কিলোমিটার উত্তরে যে প্রাচীন স্থানটি আছে সেটির নাম গড়গ্রাম।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-৩৭,ISBN 984- 70112-0112-0  বিবরণ দুর্গটির বাইরে ১৫ মিটার পরিখা আছে। দুর্গের প্রাচীরগুলো মাটির তৈরি। এর আয়তন দৈর্ঘ্যে প্রায় ৪৫০ মিটার এবং প্রস্থ ৩৪০ মিটার। দুর্গটি দেখতে ছোট হলেও এটি বিচিত্র ধরনের। দুর্গটির ভেতরে আরেকটি ছোট দুর্গ ছিল যার অস্তিত্ব এখনো বোঝা যায়। দুর্গের বাইরে কাছে উত্তর দিকে ইট পাথর ও বিভিন্ন প্রত্নবস্ত্ততে পূর্ণ একটি ঢিবি ছিল, সেটা মূলত ইমারতের অস্তিত্ব দেখে বোঝা যায়।  দুর্গে মসৃণ কালো পাথর পাওয়া গিয়েছে।http://www.thakurgaon.gov.bd/site/tourist_spot/1faaee57-18ff-11e7-9461-286ed488c766  তথ্যসূত্র  আরো পড়ুন বাংলাদেশের প্রত্নতাত্ত্বিক স্থানের তালিকা  বিষয়শ্রেণী:ঠাকুরগাঁও জেলার দর্শনীয় স্থান বিষয়শ্রেণী:রাণীশংকৈল উপজেলা বিষয়শ্রেণী:ঠাকুরগাঁও জেলার প্রত্নতাত্ত্বিক স্থাপনা
পূর্ণিয়া লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম।  বিধানসভা কেন্দ্র পূর্ণিয়া লোকসভা কেন্দ্রটি ছয়টি বিধানসভা কেন্দ্র নিয়ে গঠিত। এগুলি হল:  কসবা  বনমনখি  রুপাউলি  ধামদহ  পূর্ণিয়া  কোরহা  সাংসদ পূর্ণিয়া লোকসভা কেন্দ্রের সাংসদের তালিকা দেওয়া হল: ১৯৫৭: ফণিগোপাল সেনগুপ্ত, ভারতীয় জাতীয় কংগ্রেস ১৯৬২: ফণিগোপাল সেনগুপ্ত, ভারতীয় জাতীয় কংগ্রেস ১৯৬৭: ফণিগোপাল সেনগুপ্ত, ভারতীয় জাতীয় কংগ্রেস ১৯৭১: মহম্মদ তাহির, ভারতীয় জাতীয় কংগ্রেস ১৯৭৭: লখন লাল কাপুর, জনতা পার্টি ১৯৮০: মাধুরী সিং, ভারতীয় জাতীয় কংগ্রেস ১৯৮৪: মাধুরী সিং, ভারতীয় জাতীয় কংগ্রেস ১৯৮৯: তসলিমুদ্দিন, জনতা দল ১৯৯৬: রাজেশ রঞ্জন, সমাজবাদী পার্টি ১৯৯৮: জয়কৃষ্ণ মণ্ডল, ভারতীয় জনতা পার্টি ১৯৯৯: রাজেশ রঞ্জন, নির্দল ২০০৪: উদয় সিং, ভারতীয় জনতা পার্টি ২০০৯: উদয় সিং, ভারতীয় জনতা পার্টি ২০১৪: সন্তোষ কুমার, জনতা দল (সংযুক্ত)  নির্বাচনী ফলাফল  আরও দেখুন  পূর্ণিয়া জেলা  লোকসভা কেন্দ্রগুলির তালিকা  তথ্যসূত্র  বিষয়শ্রেণী:বিহারের লোকসভা কেন্দ্র বিষয়শ্রেণী:পূর্ণিয়া জেলা
এখানে নিন্মলিখিত নিবন্ধে ২০০০-এর দশকের নির্মিত ভৌতিক চলচ্চিত্রের তালিকা দেয়া আছে:   ২০০০-এর ভৌতিক চলচ্চিত্রের তালিকা  ২০০১-এর ভৌতিক চলচ্চিত্রের তালিকা  ২০০২-এর ভৌতিক চলচ্চিত্রের তালিকা  ২০০৩-এর ভৌতিক চলচ্চিত্রের তালিকা  ২০০৪-এর ভৌতিক চলচ্চিত্রের তালিকা  ২০০৫-এর ভৌতিক চলচ্চিত্রের তালিকা  ২০০৬-এর ভৌতিক চলচ্চিত্রের তালিকা  ২০০৭-এর ভৌতিক চলচ্চিত্রের তালিকা  ২০০৮-এর ভৌতিক চলচ্চিত্রের তালিকা  ২০০৯-এর ভৌতিক চলচ্চিত্রের তালিকা  বিষয়শ্রেণী:২০০০-এর দশকের লোমহর্ষক চলচ্চিত্র বিষয়শ্রেণী:দশক অনুযায়ী ভৌতিক চলচ্চিত্রের তালিকা বিষয়শ্রেণী:ধরন অনুযায়ী ২০০০-এর দশকের চলচ্চিত্রের তালিকা
ক্লিমেন্ট টুডওয়ে (১৭৩৪-১৮১৫) ছিলেন একজন ব্রিটিশ আইনজীবী এবং রাজনীতিবিদ যিনি ১৭৬১ থেকে ১৮১৫ সাল পর্যন্ত ৫৪ বছর ধরে হাউস অফ কমন্সে ছিলেন। তিনি ১৮০৬ সাল পর্যন্ত হাউসের পিতা ছিলেন।  চার্লস টুডওয়ে এবং তার স্ত্রী হান্নার জ্যেষ্ঠ পুত্র ছিলেন টুডওয়ে। তিনি ১৭৫১ সালে অক্সফোর্ডের ওরিয়েল কলেজ থেকে ম্যাট্রিকুলেশন পাস করেন। ১৭৫২ সালে তিনি ১৭৫২ সালে মিডল টেম্পলে প্রবেশ করেন এবং ১৭৫৯ সালে বারে ডাক পান।  তিনি ৭ জুন ১৭৬২ সালে স্যার রোল্যান্ড হিলের কন্যা এলিজাবেথ হিলকে বিয়ে করেন। ১৭৭০ সালে, তিনি তার পিতার স্থলাভিষিক্ত হন। তিনি ওয়েলসের রেকর্ডার হন এবং দশবার ওয়েলসের মেয়র ছিলেন।  ১৭৬১ সালের সাধারণ নির্বাচনে তার বাবার আগ্রহের কারণে টুডওয়ে ওয়েলসের সংসদ সদস্য হিসেবে বিনা প্রতিদ্বন্দ্বিতায় নির্বাচিত হন। ১৭৬৮ সালের সাধারণ নির্বাচনে ওয়েলসে একটি প্রতিদ্বন্দ্বিতা ছিল, কিন্তু তিনি ভোটে শীর্ষে ছিলেন কারণ তার বাবা যথেষ্ট ভোট পেতেন। ১৭৭৪ সালের সাধারণ নির্বাচনে তিনি মিডহার্স্টের এমপি হিসেবেও সরকারী প্রার্থী হিসেবে ফিরে আসেন কিন্তু ওয়েলসের আসনে বসার সিদ্ধান্ত নেন যেখানে তিনি বিনা প্রতিদ্বন্দ্বিতায় ফিরে আসেন।"TUDWAY, Clement (1734-1815), of Wells, Som". History of Parliament Online (1754-1790). Retrieved 28 November 2017. ১৮০৬ সালের মধ্যে তিনি হাউসে সবচেয়ে দীর্ঘস্থায়ী এমপি ছিলেন, কিন্তু এই সময়ের মধ্যে অসুস্থতার কারণে তার অনুপস্থিতি ঘন ঘন হয়ে উঠছিল।  ১৮১৫ সালের ৭ জুলাই টুডওয়ে এমপি থাকাকালীন মারা যান। তার এবং তার স্ত্রী এলিজাবেথের কোনও সন্তান ছিল না।"TUDWAY, Clement (1734-1815), of Wells, Som". History of Parliament Online (1754-1790). Retrieved 28 November 2017.   তথ্যসূত্র   বিষয়শ্রেণী:মধ্য মন্দিরের সদস্য বিষয়শ্রেণী:অরিয়্যাল কলেজ, অক্সফোর্ডের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৮১৫-এ মৃত্যু বিষয়শ্রেণী:১৭৩৪-এ জন্ম
জর্জ হেনরি সিমন্স গার্টন বা জর্জ গারটন হলেন একজন ইংরেজ ক্রিকেটার যিনি সাসেক্স কাউন্টি ক্রিকেট ক্লাবের হয়ে খেলেন । তিনি একজন বাঁহাতি ব্যাটার যিনি বামহাতে মিডিয়াম ফাস্ট বোলিং করেন । তিনি তার প্রণীত প্রথম শ্রেণীর বিরুদ্ধে সাসেক্স আত্মপ্রকাশ লিডস/ব্র্যাডফোর্ড এমসিসি বিশ্ববিদ্যালয় এপ্রিল ২০১৬ সালে পাশ করেন।  তার প্রথম শ্রেণীর আত্মপ্রকাশ এর আগে গারটন নামে নামকরণ করা হয় ইংল্যান্ডের অনূর্ধ্ব -১৯ দল জন্য ২০১৬ অনূর্ধ্ব -১৯ ক্রিকেট বিশ্বকাপ ।   প্রাথমিক জীবন  জর্জ গারটন ১৫ এপ্রিল ১৯৯৭ সালে জন্মগ্রহণ করেন। তার মাতার নাম কে গারটন।   কর্ম জীবন  ২০১৭ সালের নভেম্বরে, গার্টনকে টেস্ট ক্রিকেট স্কোয়াডে ২০১৭-২০১৮ অ্যাশেজ সিরিজ জেক বল এর কভার হিসাবে যুক্ত করা হয়েছিল। ২০২১ সালের জুনে গারটনকে শ্রীলঙ্কার বিপক্ষে সিরিজের জন্য ইংল্যান্ডের একদিনের আন্তর্জাতিক (ওয়ানডে) স্কোয়াডে অন্তর্ভুক্ত করা হয়েছিল। ২৫ আগস্ট ২০২১ এ, গারটন সংযুক্ত আরব আমিরাতে ২০২১ ইন্ডিয়ান প্রিমিয়ার লিগের (আইপিএল) দ্বিতীয় পর্বের জন্য রয়্যাল চ্যালেঞ্জার্স ব্যাঙ্গালোর দলে অন্তর্ভুক্ত হয়েছিল।  রাজস্থান রয়্যালসের বিরুদ্ধে ২৮ সেপ্টেম্বর ২০২১ তারিখে আইপিএল অভিষেক হয়।   আন্তর্জাতিক ক্যারিয়ার  নভেম্বর ২০১৭-এ, গারটনকে জ্যাক বলের কভার হিসেবে ২০১৭-১৮ অ্যাশেজ সিরিজের জন্য ইংল্যান্ডের টেস্ট স্কোয়াডে যোগ করা হয়েছিল।  ২০২১ সালের জুনে, গারটনকে শ্রীলঙ্কার বিপক্ষে তাদের সিরিজের জন্য ইংল্যান্ডের ওয়ানডে ইন্টারন্যাশনাল (ODI) স্কোয়াডে নাম দেওয়া হয়েছিল।  ২০২১ সালের ডিসেম্বরে, ওয়েস্ট ইন্ডিজের বিরুদ্ধে তাদের সিরিজের জন্য ইংল্যান্ডের টি-টোয়েন্টি আন্তর্জাতিক (T20I) স্কোয়াডে গার্টনকে নাম দেওয়া হয়েছিল।  ওয়েস্ট ইন্ডিজের বিরুদ্ধে ইংল্যান্ডের হয়ে ২৬ জানুয়ারি ২০২২-এ তার T20I অভিষেক হয়।  তথ্যসূত্র  বহিঃসংযোগ  ইএসপিএন ক্রিকইনফোতে জর্জ গারটন  ক্রিকবাজে জর্জ গারটন   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:ব্রিটিশ আর্মির ক্রিকেটার বিষয়শ্রেণী:জোবার্গ সুপার কিংসের ক্রিকেটার
thumb|ডগি স্টাইল আসন চারটি মৌলিক যৌনাসনের একটি হলো ডগি স্টাইল। চামচ যৌনাসন-এর মতো এটিও একটি পশ্চাদগামী সংগম আসন। সর্বাধিক ব্যবহৃত যৌন আসন না হলেও এই আসন পুরুষদের পক্ষে অনুকূল আসন হিসাবে বিবেচিত হয় যেমনটি রিভার্স কাউগার্ল আসন নারীদের জন্য অধিক অনুকূল।   কৌশল গ্রহণকারী সঙ্গীর গৃহীত অঙ্গভঙ্গিটি লর্ডোসিস আচরণের অনুরূপ। এটি এমন একটি শারীরিক ভঙ্গি যা অনেক স্ত্রী স্তন্যপায়ী প্রাণীর মধ্যে দেখা যায়, বিশেষ করে যখন তারা সঙ্গমের জন্য প্রস্তুত থাকে, এবং এর প্রধান বৈশিষ্ট্য হলো মেরুদণ্ড সামনের দিকে বাঁকানো। পেছন থেকে যোনিপথে প্রবেশের সময়, লিঙ্গ যোনির গভীরে প্রবেশ করতে পারে এবং যোনির পশ্চাৎ প্রাচীরের সাথে সংস্পর্শে আসে ও সম্ভবত পোস্টেরিয়র ফর্নিক্সে পৌঁছায়। অন্যদিকে, মিশনারি আসনে লিঙ্গ যোনির অগ্রবর্তী প্রাচীরের সংস্পর্শে থাকে এবং লিঙ্গের অগ্রভাগ অ্যান্টেলিয়র ফর্নিক্স পর্যন্ত পৌঁছাতে পারে।  এই আসনে, গ্রহণকারী সঙ্গী সক্রিয় সঙ্গীকে তার শরীরের ওপর এক প্রকার পূর্ণ স্বাধীনতা প্রদান করে। অন্যান্য সম্ভাব্য যৌনকর্মের পাশাপাশি, সক্রিয় সঙ্গী গ্রহণকারী সঙ্গীর কামোদ্দীপক অঙ্গপ্রত্যঙ্গগুলো, যেমন যৌনাঙ্গ, স্তনবৃন্ত বা নিতম্ব মালিশ বা উত্তেজিত করতে পারে, কামুক চপেটাঘাত করতে পারে,Rogiere, Jean, The Little Book of Sex. Ulysses Press, 2001. , 96 pages. অথবা যোনি বা পায়ুপথে ডিলডো বা কম্পক দণ্ডের মতো যৌন খেলনা প্রবেশ করাতে পারে। ডগি স্টাইল আসনটি অংশগ্রহণকারীদের জন্য কামুক বা যৌন উত্তেজক হতে পারে।   সুবিধা এবং অসুবিধা  যদি কোনো সঙ্গীর পিঠে ব্যথা বা অন্য কোনো শারীরিক সমস্যা থাকে, তবে ডগি স্টাইল একটি সুবিধাজনক যৌনাসন হতে পারে। এই আসনে যৌনমিলনের সময়, পুরুষের শুক্রাশয় কখনও কখনও নারীর ভগাঙ্কুরকে ঘর্ষণের মাধ্যমে উদ্দীপিত করতে পারে, যা নারীর জন্য রতিমোচন বা যৌন উত্তেজনা সৃষ্টিতে সহায়ক হতে পারে।Janssen, Erick, Nicole Prause, and James H. Geer. "The sexual response." Handbook of psychophysiology (2007): 245-266 কিছু নারীর ক্ষেত্রে, ডগি স্টাইলে যৌনমিলন "জি-স্পট" নামক স্থানটিকে উত্তেজিত করতে সাহায্য করে। তবে, এই আসনে ভগাঙ্কুরে সরাসরি উদ্দীপনা কম হতে পারে; তাই কিছু নারীকে রতিমোচনের জন্য আঙুলের সাহায্যের প্রয়োজন হতে পারে। কিছু পুরুষ অবশ্য ডগি স্টাইল আসনে যৌনমিলনের সময় যথাক্রমে লিঙ্গ এবং অণ্ডকোষ ব্যবহার করে একই সাথে জি-স্পট এবং ভগাঙ্কুর উভয়কেই উত্তেজিত করতে সক্ষম হন।  যৌথ যৌনসঙ্গমের ক্ষেত্রেও ডগি স্টাইলের কিছু সুবিধা রয়েছে, যেমন ত্রয়ী। ডগি স্টাইলে, নিষ্ক্রিয় সঙ্গী একই সাথে অন্য একজন পুরুষ অংশগ্রহণকারীর সাথে মুখমৈথুন (যাকে "স্পিট্রোস্ট" বলা হয়) অথবা কোনো নারী অংশগ্রহণকারীর যোনিলেহন করতে পারেন।  কিছু নারী এই আসনে নিজেদের অরক্ষিত মনে করতে পারেন, কারণ এর জন্য গ্রহণকারী সঙ্গীর পক্ষ থেকে সক্রিয় সঙ্গীর ওপর একটি নির্দিষ্ট মাত্রার বিশ্বাস স্থাপন এবং নিয়ন্ত্রণ ছেড়ে দেওয়ার প্রয়োজন হয়। তবে, কিছু নারী সঙ্গীর কাছে এই নিয়ন্ত্রণ হস্তান্তরকে উত্তেজনাপূর্ণ বলেও মনে করেন। বারবারা কিসলিংয়ের সেক্সুয়াল প্লেজার (যৌন আনন্দ) বই অনুসারে, অনেক স্থায়ী দম্পতি ডগি স্টাইলকে সম্পর্ক দৃঢ়কারী বলে মনে করেন।  কেউ কেউ ডগি স্টাইলকে অ-রোমান্টিক বলে মনে করেন। এই আসনটিকে কেউ কেউ কম অন্তরঙ্গ বলেও বিবেচনা করেন, কারণ এতে দৃষ্টি বিনিময় এবং চুম্বন করা তুলনামূলকভাবে কঠিন। তবে, মিলেনিয়ালদের ওপর পরিচালিত ২০১৮ সালের একটি সমীক্ষায় দেখা গেছে যে, এটিই সবচেয়ে জনপ্রিয় যৌনাসন ছিল।  শিল্পকর্মে ডগি স্টাইল   ডগি স্টাইল সকল যুগেই সবচেয়ে বেশিবার সংস্কৃতি এবং শিল্পে চিত্রিত হয়েছে।  তথ্যসূত্র   বিষয়শ্রেণী:যৌনাসন বিষয়শ্রেণী:পর্নোগ্রাফি পরিভাষা
তারাপাশা উচ্চ বিদ্যালয় ও কলেজ বাংলাদেশের মৌলভীবাজার জেলার রাজনগর উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান। এটি ১৯৩১ সালে প্রতিষ্ঠিত হয় এবং ২০১১ সালে উচ্চ বিদ্যালয় থেকে কলেজে উন্নীত হয়। এটি একটি এমপিওভুক্ত শিক্ষাপ্রতিষ্ঠান।   অবস্থান  তারাপাশা উচ্চ বিদ্যালয় ও কলেজ মৌলভীবাজার জেলার রাজনগর উপজেলার কামারচাক ইউনিয়নের তারাপাশা বাজারে অবস্থিত।   ইতিহাস  তারাপাশা উচ্চ বিদ্যালয় ও কলেজ ১৯৩১ সালে অপূর্ব কুমার নাগ কর্তৃক প্রতিষ্ঠিত হয়। ২০১১ সালে উচ্চ বিদ্যালয় থেকে কলেজে উন্নীত হয়। ১৯৮৫ সাল থেকে এই প্রতিষ্ঠানের স্কুল শাখা এমপিওভুক্ত ছিল। ২০২২ সালে এর কলেজ শাখাও এমপিওভুক্ত হয়।   অনুষদ  এই শিক্ষাপ্রতিষ্ঠানের দুইটি অংশ রয়েছে।  জুনিয়র মাধ্যমিক ও মাধ্যমিক (ষষ্ঠ থেকে দশম শ্রেণি)  কলেজ (একাদশ ও দ্বাদশ শ্রেণি)   গভর্নিং বডি  তারাপাশা উচ্চ বিদ্যালয় ও কলেজের অ্যাডহক কমিটির সভাপতি হিসেবে দায়িত্ব পালন করছেন রাজনগর উপজেলার অতিরিক্ত কৃষি অফিসার মোঃ এনামুল হক।   প্রতিষ্ঠান প্রধানগণের তালিকা   ক্র.  নাম  শিক্ষাগত যোগ্যতা  কার্যকাল ০১  রমন বসু  মেট্রিকুলেশন  ০১/০৩/১৯৩১ থেকে ৩০/০৬/১৯৩৩ ০২  মৌঃ রেজাওর খান  এফ. এম.  ০১/০৭/১৯৩৩ থেকে ৩১/১২/১৯৫৪ ০৩  যোগেশ চন্দ্র দে  আই. এ.  ০১/০১/১৯৫৫ থেকে ৩১/১১/১৯৫৮ ০৪  মোঃ আলী রাজা চৌধুরী  আই. এ. ০১/১২/১৯৫৮ থেকে ২১/১২/১৯৬১ ০৫  চপলা রঞ্জন দেব  আই. এ. ২২/১২/১৯৬১ থেকে ৩১/১২/১৯৬২ ০৬  মোঃ আফরোজ খান  বি. এ. ০১/০১/১৯৬৩ থেকে ৩০/০৬/১৯৬৩ ০৭  মোঃ আং বারী  বি. এ., বি. টি. ০১/০৭/১৯৬৩ থেকে ৩০/০৪/১৯৬৫ ০৮  কাজী ফারুকুজ্জামান আহমেদ  বি. এ. ০১/০৫/১৯৬৫ থেকে ৩১/০৭/১৯৬৬ ০৯  মোঃ খুর্শেদ আলম  বি. এ., বি. এড. ০১/০৮/১৯৬৬ থেকে ৩১/১০/১৯৮৩ ১০  মোঃ আং ওয়াহেদ (ভারপ্রাপ্ত)  বি. এ. ০১/১১/১৯৮৩ থেকে ৩১/০১/১৯৮৪ ১১  রতীশ চন্দ্র দে  বিএসসি, বি. এড. ০১/০২/১৯৮৪ থেকে ২৭/০৭/১৯৯০ ১২  সমছুল ইসলাম (ভারপ্রাপ্ত)  বি. এ. ২৮/০৭/১৯৯০ থেকে ৩১/১০/১৯৯১ ১৩  রতীশ চন্দ্র দে  বিএসসি, বি. এড. ০১/১১/১৯৯১ থেকে ১১/১০/২০০৮ ১৪  সৈয়দ শওকতুজ্জামান (ভারপ্রাপ্ত)  এম. এ., বি. এড. ১২/১০/২০০৮ থেকে ১৬/০৪/২০১০ ১৫  গৌরী রাণী সেন (ভারপ্রাপ্ত)  বি. এ., বি. এড. ১৭/০৪/২০১০ থেকে ০৩/০৭/২০১০ ১৬  মোহাম্মদ রহিম খাঁন  বিএসসি, বি. এড., এম. এ., এম. এড.  ০৪/০৭/২০১০ থেকে বর্তমান   চিত্রশালা    তথ্যসূত্র    বহিঃসংযোগ  তারাপাশা উচ্চ বিদ্যালয় ও কলেজ-এর দাপ্তরিক ওয়েবসাইট  বিষয়শ্রেণী:মৌলভীবাজার জেলার মহাবিদ্যালয় বিষয়শ্রেণী:মৌলভীবাজার জেলার বিদ্যালয় বিষয়শ্রেণী:১৯৩১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাজনগর উপজেলা বিষয়শ্রেণী:শিক্ষাপ্রতিষ্ঠান বিষয়শ্রেণী:মৌলভীবাজার জেলার শিক্ষাপ্রতিষ্ঠান বিষয়শ্রেণী:রাজনগর উপজেলার কলেজ
পশ্চিমবঙ্গের বিভিন্ন জেলায় একাধিক মহিষাসুরমর্দিনী দুর্গার মন্দির রয়েছে। প্রাচীন কাল থেকে বঙ্গদেশে মহিষাসুরমর্দিনীর উপাসনা হয়ে আসছে। শ্রী শ্রী চণ্ডী উল্লেখিত প্রথম দুর্গাপুজা স্থল, ঋষি মেধসের আশ্রম এবং প্রথম পূজারী রাজা সুরাথের আবাসস্থল পশ্চিমবঙ্গে অবস্থিত। সমগ্র বঙ্গদেশে প্রাচীন কাল থেকেই শক্তি উপাসনার প্রচলন থাকায় একাধিক মহিষাসুরমর্দিনীর প্রাচীন উপাসনালয় রয়েছে।  কলকাতা যদিও কালীর উপাসনার শহর হিসেবে কলকাতা শহর প্রসিদ্ধ এবং কালীক্ষেত্র কালীঘাট থেকে কলকাতা নামের উৎপত্তি, তবুও এই জেলায় অনেক গুলি দুর্গা উপাসনার মন্দির রয়েছে। চিত্তেশ্বরী দুর্গাবাড়ি চিত্তেশ্বরী দুর্গাবাড়ি কলকাতা শহরের অন্যতম প্রসিদ্ধ দুর্গা মন্দির। মন্দিরটি কলকাতার চিতপুরে অবস্থিত। উপাস্য মহিষাসুরমর্দিনী দেবী মূর্তিটি আগে চিতে ডাকাত উপাসনা করতেন। চিতে ডাকাতের নাম থেকেই দেবীর চিত্তেশ্বরী নাম হয়েছে। পরবর্তী কালে চিত্তেশ্বরী থেকে নামটি থেকে চিতপুর নাম এসেছে। এই বিগ্রহটিতে অন্যান্য বিগ্রহের থেকে কিছু পার্থক্য লক্ষ্য করা যায়। সাধারণত দুর্গমুর্তি অষ্টধাতু, পিতল বা মাটির হলেও এখানে দশভুজা মহিষাসুরমর্দিনীর বিগ্রহ নিমকাঠে নির্মিত। দেবীর বাহন সাবেকি ঘোড়ামুখী সিংহ। আবার দেবীর বাহন সিংহের সাথে বাঘও উপস্থিত।  ঢাকেশ্বরী মাতার মন্দির, কুমারটুলি  ঢাকেশ্বরী মাতার মন্দির পশ্চিমবঙ্গের রাজধানী কলকাতা শহরের কুমারটুলি অঞ্চলে অবস্থিত। ঢাকা শহরে অবস্থিত ঢাকেশ্বরী মন্দিরের মূল বিগ্রহটি এই মন্দিরে পুন:প্রতিষ্ঠা করা হয়েছে। ১৯৪৭ সালের সময় এই মূর্তিটি বিশেষ বিমানে কলকাতায় নিয়ে আসা হয়।  বীরভূম প্রাচীন কাল থেকেই বীরভূম জেলায় তন্ত্রচর্চা ও শক্তি উপাসনার হয়ে থাকে। বীরভূম জেলায় ৫টি শক্তিপীঠ ও একটি উপপিঠ রয়েছে। বক্রেশ্বর একটি শক্তিপিঠ। এখানে মহিষাসুরমার্দিনী দেবীর আরাধনা হয়। বক্রেশ্বর বক্রেশ্বর একটি প্রাচীন শক্তিপীঠ। এই পীঠের প্রধান উপসিত দেবী হলেন মহিষাসুরমার্দিনী। দশভুজা দুর্গার বিগ্রহটি অষ্টধাতু নির্মিত। দেবীর বাহন সাবেকি ঘোড়ামুখী সিংহ।  বাঁকুড়া পশ্চিমবঙ্গের বাঁকুড়া জেলায় সবচেয়ে প্রাচীন ও ঐতিহ্যবাহী মহিষাসুরমর্দিনী দুর্গার মন্দির রয়েছে। মৃন্ময়ী মাতার মন্দির thumb|মৃন্ময়ী মাতার বাঁকুড়ার বিষ্ণুপুরে মল্লরাজ জগৎ মল্ল দুর্গা উপাসক ছিলেন। তার প্রতিষ্ঠিত দুর্গা মন্দিরই বাংলার সর্বাধিক প্রাচীন মহিষাসুরমর্দিনীর মন্দির। এই মন্দিরটি মৃন্ময়ী মাতার মন্দির নামে বিখ্যাত। মন্দির ও বিগ্রহ ৯৯৭ খ্রিস্টাব্দে প্রতিষ্ঠা হয়। দশভুজা মহিষাসুরমর্দিনীর বিগ্রহটি সম্পূর্ণ গঙ্গার মাটিতে নির্মিত। দেবীর সাথে একই কাঠামোয় সরস্বতী, লক্ষ্মী, কার্ত্তিক, গণেশ ও মহাদেব এবং মহাদেবের দুই অনুচর নন্দী,ভিরিঙ্গি উপস্থিত।  বর্ধমান বর্ধমান জেলায় একাধিক প্রাচীন মহিষাসুরমর্দিনীর মন্দির রয়েছে। শ্রী শ্রী চণ্ডীতে বর্ণিত বিভিন্ন স্থান এই জেলাতে রয়েছে। যোগ্যদা মন্দির বর্তমানে পূর্ব বর্ধমান জেলার কাটোয়ার ক্ষীরগ্রামে অন্যতম শক্তিপীঠ যোগদার মন্দির রয়েছে। দশভুজা মহিষাসুরমর্দিনীর বিগ্রহটি পাল যুগে নির্মিত। এই মহিষাসুরমর্দিনীর লৌকিক নাম হলো "যোগদা"।  গড় জঙ্গল পশ্চিম বর্ধমান জেলার গড় জঙ্গলে শ্রী শ্রী চণ্ডী উল্লেখিত ঋষি মেধসের আশ্রম রয়েছে। এটি মহিষাসুরমর্দিনীর প্রথম পূজার স্থল। এই আশ্রমের কাছেই চণ্ডী মঙ্গল কাব্যে উল্লিখিত ইচ্ছাই ঘোষের দেউল। এখানে টেরাকোটার মন্দিরে মহিষাসুরমর্দিনীর উপাসনা হয়।   তথ্যসূত্র   বিষয়শ্রেণী:পশ্চিমবঙ্গের হিন্দু মন্দির
ওহ! বেবি হল ২০১৯ সালের তেলুগু ভাষার এক কল্পনাধর্মী হাস্যরসাত্মক চলচ্চিত্র, যেটি দক্ষিণ কোরীয় চলচ্চিত্র মিস গ্র‍্যানি অবলম্বনে বানানো হয়েছে। চলচ্চিত্রটি প্রযোজনা করছেন ডি. সুরেশ বাবু, সুনিতা টাটি, টি. জি. বিশ্বপ্রসাদ ও হ্যুনউ থমাস কিম এবং চলচ্চিত্রটি পরিচালনা করেছেন বি. ভি. নন্দিনী রেড্ডি। চলচ্চিত্রটিতে অভিনয় করেছেন সামান্থা আক্কিনেনি, নাগা শৌর্য, লক্ষ্মী, রাজেন্দ্র প্রসাদ সহ আরো অনেকে।   কাহিনি সংক্ষেপ  ৭০ বছরের বৃদ্ধা (লক্ষ্মী) একটি স্টুডিওতে ছবি তোলার পর আবিষ্কার করে যে, সে ২৪ বছরের তরুণীতে (সামান্থা আক্কিনেনি) রূপান্তরিত হয়েছে। এভাবে এগিয়ে যায় চলচ্চিত্রের গল্প।   অভিনয়ে   সামান্থা আক্কিনেনি  লক্ষ্মী  নাগা শৌর্য  জগপতি বাবু  রাজেন্দ্র প্রসাদ  রাও রমেশ  তেজা সাজ্জা  প্রগতি  আনিসা দামা  স্নিগ্ধা  ঐশ্বরিয়া  উর্বশী  প্রিয়াদর্শী পুলিকোন্ডা  মির্চি হেমান্ত  ধনরাজ  আদিবি শেশ   নির্মাণ  ২০১৮ এর নভেম্বরে চলচ্চিত্রটির নির্মাণ পূর্ববর্তী কাজ শুরু হয়। চলচ্চিত্রটির নাম শুরুতে ও বেবি ইয়েন্থা সাক্কাগুন্নাভে রাখা এবং সামান্থা আক্কিনেনিকে প্রধান চরিত্রে অভিনয়ের জন্য চুক্তিবদ্ধ করা হয়। রাগাস্থালাম চলচ্চিত্রের ইয়েন্থা সাক্কাগুন্নাভে গানের সাথে মিল রেখে চলচ্চিত্রটির নাম ও বেবি ইয়েন্থা সাক্কাগুন্নাভে রাখা হয়েছিল।  সামান্থা আক্কিনেনি ছাড়াও চলচ্চিত্রটিতে অভিনয়ের জন্য চুক্তিবদ্ধ হন লক্ষ্মী, রাজেন্দ্র প্রসাদ, রাও রমেশ, স্নিগ্ধা, নাগা শৌরিয়া, রাজেন্দ্র প্রসাদ সহ আরো অনেকে।Samantha's Favourite Role Ever Is From 'Oh Baby'ஓ பேபி படத்தை முடித்த சமந்தா  ২০১৮ সালের ডিসেম্বর মাস থেকে চলচ্চিত্রটির মুখ্য চিত্রগ্রহণ আরম্ভ হয়। ২০১৯ সালের মার্চ মাঝের মাঝামাঝি সময়ে চলচ্চিত্রটির চিত্রগ্রহণ শেষ হয়।   সঙ্গীত   চলচ্চিত্রটির গানে সুরারোপ করেছেন মিকি জে. মেয়ের ও চলচ্চিত্রটির গানগুলো   বিপণন ও মুক্তি  সামান্থা আক্কিনেনিকে উপস্থাপন করে চলচ্চিত্রটির ফার্স্ট লুক মুক্তি পায় ২০১৯ সালের মে মাসের ২১ তারিখে। ২৫ মে মুক্তি পায় চলচ্চিত্রটির টিজার।Oh Baby teaser out: Samantha promises one hell of a ride‘Oh Baby’ teaser: Samantha Akkineni is a 20-something with a 70-year-old soulSamantha Akkineni's Oh Baby Teaser is Cuteness Loaded with Musical Fun ২০১৯ সালের জুন মাসের ২০ তারিখে চলচ্চিত্রটির ট্রেলার মুক্তি পায়। ২০১৯ সালের ৫ জুলাই তেলুগু ভাষার পাশাপাশি তামিল ভাষায় ডাবিং করে চলচ্চিত্রটি মুক্তি পায়।   তথ্যসূত্র    বহিঃসংযোগ     বিষয়শ্রেণী:২০১৯-এর চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:দক্ষিণ কোরীয় চলচ্চিত্রের ভারতীয় পুনর্নির্মাণ বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:হায়দ্রাবাদ, ভারতের পটভূমিতে চলচ্চিত্র